《答荆门张都官维见和惠泉》
宋代·苏辙

荒凉荆门西，泉水谁为泄。
发源虽甚微，来意不可折。
平铺清池满，皎皎自明澈。
甘凉最宜茶，羊炙可用雪。
炎风五月交，中夜吐明月。
太守燕已还，青嶂空嵲嵲。
泉上白发翁，来饮杯馔阙。
酌水自献酬，箕踞无礼节。
区区游泉人，常值午日烈。
回首忧重城，赏玩安能彻。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。